kardosdrur/scandi-wiki huggingface dataset:
Willian

Willian Borges da Silva eller bare Willian (født 9. august 1988 i Ribeirão Pires, Brasilien) er en brasiliansk fodboldspiller, der normalt spiller som højre kant hos den engelske klub Fulham F.C.. Han har tidligere spillet for lokalrivalerne fra Chelsea.

Han har tidligere spillet for ukrainske Shaktar Donetsk, med hvem han var med til at vinde to ukrainske mesterskaber, én ukrainsk pokalturnering og UEFA Cuppen i 2009.

Titler 
Ukrainske Mesterskab
 2008 og 2010 med Shakhtar Donetsk

Ukrainske Pokalturnering
 2008 med Shakhtar Donetsk

UEFA Cup
 2009 med Shakhtar Donetsk

Referencer

Eksterne henvisninger 

 

Fodboldspillere fra Brasilien
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Sport Club Corinthians Paulista
Fodboldspillere fra FC Shakhtar Donetsk
Fodboldspillere fra FC Anzhi Makhachkala
Fodboldspillere fra Chelsea F.C.
Fodboldspillere fra Fulham F.C.
Midtbanespillere (fodbold)
Den nye kirke i Delft

Den nye kirke i Delft (Nieuwe Kerk) er en gotisk kirke i centrum af dem hollandske by Delft. Kirken blev indviet i c.1496 og er en af de største kirker i Holland; vesttårnet er 109 meter højt. En række prominente personer fra den nederlandske historiske er begravet i kirken. Således ligger Vilhelm den Tavse (1533-1584) begravet i et mausoleum, tegnet af Hendrick og Pieter de Keyser og siden da er personer fra Oraniehuset begravet i den kongelige krypt. Senest Juliana af Nederlandene (1909-2004) og hendes mand prins Bernhard. Der er gravlagt 46 personer i det royale familiegravsted som i dag et åbnet for offentligheden.

Historie 
Opførelsen af Den nye kirke i Delft blev påbegyndt i 1351 og fortsatte i omkring et århundrede derefter. Kirken blev indviet til Jomfru Maria og Sankt Ursula. Det var ved konstruktionen Delfts anden sognekirke og blev af samme grund navngivet Den nye kirke – den eksisterende kirke fra 1296 blev kaldt for Den gamle kirke (Oude Kerk). I forbindelse med Reformationen blev kirken i 1572 overdraget til den nederlandske Reformerte kirke.

Den oprindelige Nye kirke var en midlertidig trækirke, hvortil en sengotisk basilika blev påbegyndt i 1396, senere blev også et kirkeskib tilføjet, hvorefter den gamle træstruktur blev nedrevet. Kirketårnet stod færdigt den 6. september 1496, præcist et århundrede efter påbegyndelsen af den permanente stenkirke.

Den 3. maj 1536 blev kirketårnet slemt beskadiget af en større brand som også lagde store dele af byen i akse og formentlig forårsaget af lynnedslag. Kirketårnet blev genopført i 1872, men igen ødelagt af lynnedslag, og dernæst genopført efter tegning af arkitekt Pierre Cuypers. Kirketårnet der strækket sig 109 meter op i himlen, er i Holland kun overgået i højden af Utrecht domkirke. De 36 kirkeklokker stammer fra 1660.

Kirkens inventar er efter calvinistisk forbillede holdt i en ganske enkel og ren stil. Det fleste af de tidligere katolske afbildninger og inventar blev ødelagt under reformationens billedstorm i 1566, mosaikvinduerne i 1536 og de resterende mosaikvinduer blev blæst ud af Tordenskraldet i Delft i 1654. Dagens tredje generation af blyindfattede mosaikvinduer stammer fra årene 1927-1936. Orglet er fra 1839 fra Utrecht.

Billedgalleri

Det kongelige gravsted

Noter

Eksterne henvisninger 

 Nieuwe Kerk Delft 

Kirker i Nederlandene
Gravkirker
Delft
Tecate (by)

Tecate er en by i den mexicanske delstat Baja California. byen er administrativt centrum for kommunen Tecate, og det indg¨r som en del af Tijuanas storbyområde. der bor omtrent 66 000 indbyggere i byen, som er kendt for sit øl, Tecate, som er meget populært i Mexico og i de sydlige delstater i USA. 

Byer i Mexico
Skyld

Skyld kan henvise til   https://ordnet.dk/ddo/ordbog?query=skyld

 Skyld − det ansvar et væsen eller en ting bærer for at noget er gået galt; se også ansvarlighed
 Skyldfølelse − følelsen af skyld
 Skyld − en forpligtelse til at betale en ydelse, se gæld
 Skyld (film fra 1985) − en dansk kortfilm
 Skyld (film fra 2014) − en dansk børnefilm
 Skyld (film fra 2020) − en dansk kortfilm
Svenne Poulsen

Svenne Poulsen (født 11. november 1980) er en dansk professionel midtbanespiller i fodbold, der spiller for Vorup FB. Poulsen blev første gang bemærket, da han spillede for Randers FC i den danske 1. division, og han forlænget sin kontrakt i maj 2003. Han hjalp Randers FC med at rykke op i Superligaen. I sæsonen 2004/2005 scorede han 3 mål i 23 kampe. I 2005 skiftede han til FC Midtjylland hvor han scorede 1 mål i 14 kampe i sæsonen 2005/2006. I sommeren 2005 skiftede han til AGF og var med da AGF røg ned i 1. division. Poulsens kontrakt med AGF udløb i sommeren 2007 hvorefter han kom til Hobro IK.

Eksterne henvisninger 

Fodboldspillere fra Danmark
Fodboldspillere fra Randers FC
Fodboldspillere fra AGF
Fodboldspillere fra FC Midtjylland
Negra Modelo

Negra Modelo er et mexicansk øl mærke af typen Vienna lager som har vært produceret af Grupo Modelo siden 1926. Negra Modelo er et af de mest solgte mørke ølmærker i Mexico og en eksportudgave sælges både i USA og i store dele af Europa.

Ølmærker fra Mexico
Sanderum

Sanderum er en bydel i Sanderum Sogn i Odense Kommune (indtil 1970 i Odense Herred, Odense Amt).

Historie 

Sanderum nævnes første gang i 1272 (Sanderum) og 1393 (Sandrum). Efterleddet viser, at der er tale om en rum-bebyggelse.

Ved matriklen 1662 omfattede Sanderum 17 gårde. Udsædens fordeling var 35% byg, 29% rug, 35% have. Landgildens fordeling var 41% byg, 33% rug og 9% smør.

I 1682 bestod landsbyen af 18 gårde, 3 huse med jord og 5 huse uden jord. Det samlede dyrkede areal udgjorde 1.027,4 tønder land, skyldsat til 192,73 tdr. hartkorn. Dyrkningsformen var trevangsbrug.

Sanderum blev udskiftet i 1794.

I 1950-erne havde Sanderum kirke, præstegård, skole, forskole, forsamlingshus (opført 1904) og mølle.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Erland Porsmose: "Den regulerede landsby" (Odense University Studies in History and Social Sciences Vol. 72; 1981)

Bydele i Odense
Victoria (øl)

Victoria er et ølmærke af typen lager med en lang historie i Mexico. Det blev første gang produceret i 1865 da bryggeriet Compañia Cervecera Toluca y México blev grundlagt. Produktionen blev overtaget af Cervecería Modelo i 1935.

Ølmærker fra Mexico
Søs Søby

Søs Søby (født 11. marts 1991 i Aalborg) er en tidligere dansk A-landsholdsspiller i håndbold. Hun nåede at spille i Nøvling IF, Visse IF, Aalborg DH, Viborg HK og København Håndbold inden hun måtte stoppe karrieren pga. en alvorlig hjernerystelse. Søs Søby var med på ungdomslandsholdet, da Danmark vandt bronze ved Ungdoms-VM i håndbold i 2008, samt OL bronze ved Ungdoms OL i 2009. Hun vandt DM bronze med Viborg HK i 2013 og vandt Golden League med A-landsholdet i 2014. 

Hun pådrog sig en hjernerystelse i en landskamp mod Brasilien i 2014, men kom aldrig til at spille igen. Hun stoppede officielt karrieren i 2017.

Referencer

Links 
 http://www.nordjyske.dk
 Europa mesterskab 2007 
https://www.tv2nord.dk/artikel/pytlick-beroert-af-nordjydes-karrierestop-jeg-har-taenkt-meget-paa-det
http://tv.tv2.dk/video/bGFrZXZpbGRyZWRuaW5nMTExMDE0

Eksterne henvisninger 

Håndboldspillere fra Danmark
Håndboldspillere fra Aalborg DH
Personer fra Aalborg
Håndboldspillere fra Viborg HK
Håndboldspillere fra København Håndbold
Punjo (brætspil)

Punjo er et brætspil fra Indien. Det kan spores tilbage til ca. 4.000 år før f.Kr. I dag spilles det hovedsageligt i  Indien og Pakistan.

Kilder
 William Dalrymple: Love and Betrayal in Eighteenth-century India

Brætspil
Indiens kultur
La Paz (flertydig)

La Paz har flere betydninger:

 La Paz – den administrative hovedstad i Bolivia.
 La Paz (departement) - et departement i Bolivia
 La Paz County – et amerikansk county i Arizona.
 La Paz, Estado de Mexico – en mexicansk kommune i den mexicanske delstat Mexico.
 La Paz, Baja California Sur – en by i den mexicanske delstat Baja California Sur.
 La Paz, Honduras - en by i Honduras
 La Paz (department i Honduras) - et departement i Honduras
Cabo San Lucas

Cabo San Lucas er en by i den mexicanske delstat Baja California Sur. Her møder Cortezhavet Stillehavet. 

Cabo San Lucas befinder sig i kommunen Los Cabos. Byen er et kendt turiststed. 

Folketællinger fra 2005 viser et indbyggertal på 56.811 for Cabo San Lucas.

Eksterne henvisninger 

Byer i Mexico
Naturlige buer
Punjo

Punjo kan have flere betydninger:
 Punjo – brætspil
 Punjo Ghar – bjerg i Nūrestān, Afghanistan
Simon (film)

Simon – Spies, Skæg og Ballade er en film fra 2004, der er en optagelse af musicalopsætningen, skrevet af Nikolaj Cederholm. Filmen omhandler Simon Spies' liv.

I musicalen medvirkede bl.a. Anders Matthesen (som Simon Spies), Jimmy Jørgensen og Morten Hauch-Fausbøll

Musicalen blev opført i 2004 på Østre Gasværk af flere gange med 80.000 publikum i alt. Her blev opsætningen optaget og udgivet på dvd samme år. Dvd'en indeholder ekstramateriale i form af et kig bag kulisserne og oplevelsen af virkelighedens Simon.

Eksterne henvisninger 
 

Danske film fra 2004
Musicalfilm fra Danmark
Anders Matthesen
Agpalilik

Agpalilik (: klippen hvor søkongerne bor) er en meteorit på 20 ton fundet af Grønlandsforskeren Vagn Fabritius Buchwald i 1963. Agpalilik antages at være den næststørste del af en 58 ton jernmeteorit.
Nedslaget skete ved Kap York i det nordvestlige Grønland for omkring 10.000 år siden.

Den største del, der er fundet, er
Ahnighito eller Teltet på ca. 31 ton,  der kan ses på American Museum of Natural History i New York.

Der er savet en skive af Agpalilik på 550 kg. Skiven er poleret på begge sider, og på den ene side er den ætset, så widmanstättenstrukturen (lameller af kamacit og taenit) kan ses. På begge sider ses troilit-dråber (FeS).

I 2018 blev opdagelsen af et 31 km nedslagskrater, Hiawatha-krateret offentliggjort. Det er et krater efter en jernmeteor, der er anslået til 12 milliarder ton, og Agpalilik og Ahnighito kan være brudstykker af denne meteor.

Eksterne links 
 Meteoritsamlingen, Geologisk Museum  
 Solsystemet. Fra altings oprindelse til livets opståen. Geologisk museums omfattende katalog til meteorit-udstillingen  
 Cape York meteoritbygen, Katalog, Geologisk Museum  
 Historisk video fra GEUS. Bjergning ef en af verdens største jernmeteoritter, Agpalilik, fundet i Grønland

Kilder/referencer 

Meteoritter
Avannaata Kommune
Carnaby Street

Carnaby Street er en gågade i Soho i London, England. Gaden, der ligger nær Oxford Street og Regent Street, er en velkendt forretningsgade. Carnaby Street er hjemsted for et utal af lifestylebutikker, designere og modeforretninger.

Historie 
Carnaby Street er opkaldt efter ejendommen Karnaby House, der ligger i gadens østlige ende og er opført i 1683. Hvorfra huset fik sit navn vides ikke. Gaden menes at være anlagt ca. samtidig, men er først endeligt udbygget med småhuse omkring 1690.

I 1958 åbnede den første tøjbutik i gaden, kaldet His Clothes. Ejeren hed John Stephen, og havde netop mistet sin hidtidige butik i Beak Street ved en brand. Snart fulgte butikker som I Was Lord Kitchener’s Valet, Kleptomania, Mates og Ravel.

I 1960'erne opnåede Carnaby Street en kolossal berømmelse i forbindelse med flower power, hippie-bevægelsen og beatmusikken. Mange modebutikker kom til og designere som fx Mary Quant holdt til her. Samtidig kom der en række restauranter og musiksteder med undergrundsmusik i Carnaby Street og kvarteret heromkring. Med bands som The Small Faces, The Who og Rolling Stones som fast tilbehør blev gaden snart et af de populæreste steder i det, som blev kaldt Swinging London.

Referencer

Henvisninger og links 
 Gadens hjemmeside

Veje i London
Gågader
Brofjorden

Brofjorden er en fjord som ligger i Lysekils kommun i Bohuslän i Sverige og  den skærer fra sydvest i nordøstlig retning ind mellem halvøerne Stångenäset og Härnäset. Den ligger midt mellem Gullmarsfjorden og Åbyfjorden og er den mindste af de tre fjorde.

Ved Brofjorden ligger Sveriges største oliehavn, Brofjorden Preemraff, som er Sveriges næststørste havn. Alle kajanlæggene ved Brofjorden ejes af Preemraff Lysekil.

Midt i fjorden ligger den 61 hektar store ø  Ryxö, som også er naturreservat.

Fjorde i Sverige

Västra Götalands län
Bohuslen
Linderhof Slot

Linderhof Slot (tysk: Schloss Linderhof) er et af de tre slotte, som kong Ludwig 2. af Bayern lod bygge. Det ligger nær Oberammergau i det sydøstlige Bayern i Tyskland.

Historie 
Da Ludwig kom til magten i 1864, arvede han blandt andet et såkaldt Königshäuschen på den jord, hvor nu Linderhof Slot ligger. Han besluttede i første omgang at udvide dette hus, men i 1874 ændrede han mening og lod det udvidede Königshäuschen rive ned for at påbegynde det nye slot. Dette blev opført i ny-rokokostil. 

Slottets arkitektur var stærkt inspireret af Versailles, skønt det var betydeligt mindre. Denne inspiration skyldes Ludwigs store beundring for Solkongen (Ludvig 14.), og solen, der også er et symbol på enevælde, findes adskillige steder på Linderhof. Et andet tydeligt eksempel på inspirationen er, at det største rum i slottet er soveværelset, hvilket refererer til, at Ludvig 14. holdt adskillige audienser i sit soveværelse. I modsætning til i Versailles vender Ludwig 2.'s soveværelse mod nord som symbol på, at han var mere aktiv om natten end om dagen; han fik derfor tilnavnet Mondkönig (Natkongen).

Billedgalleri

Eksterne henvisninger 

 Linderhof Slots officielle hjemmeside  

Slotte i Bayern
Vestamager Idrætsanlæg

Vestamager Idrætsanlæg er et idrætsområde beliggende på Vestamager i Tårnby Kommune.
Anlægget har adresse på Ugandavej og huser faciliteter såsom fodboldbaner (græs og kunstgræs), en badmintonhal, udendørs tennisbaner, en indendørs tennishal, en bordtennishal samt flere petanque baner.

Anlæggets fodboldbaner er kendt i folkemunde som "Uganda Ground" og blev tidligere benyttet af fodboldklubben AB70. Efter at AB70 og Tårnby Boldklub fusionerede og blev til AB Tårnby er klubbens førsteholdskampe nu rykket til Tårnby Stadion. Vestamager Idrætsanlæg bliver nu brugt af ungdomsafdelingerne i AB Tårnby, samt af Tårnby FF hvis førstehold spiller på anlæggets stadionbane .

Brugere af anlægget 
Følgende idrætsklubber bruger anlægget:
 Tårnby FF
 AB Tårnby
 Amager Petanque 96
 Nøragersminde Badminton Klub
 Tennisklubben NTK-Amager
 Skelgårdens Bordtennisklub

Eksterne henvisninger 
 Tårnby Kommunes officielle hjemmeside
 AB Tårnbys officielle hjemmeside
 Tårnby FF's officielle hjemmeside

Idrætsanlæg i Danmark
Tårnby
James Gillray

James Gillray (13. august 1757 – 1. juni 1815) var en britisk karikaturtegner og grafiker, der er kendt for sine politiske og  satiriske billeder især fra 1792 til 1810.

Mange af hans karikaturer var rettet mod kong Georg 3., de revolutionære i Frankrig og Napoleon Bonaparte. Men også kronprins Georg, prins af Wales, William Pitt den yngre og dronning Charlotte blev spiddet i hans værker. Dertil kommer en række satiriske kommentarer til sociale forhold og til andre forhold i samtiden.

Gillrays værker blev udgivet af Hannah Humphrey, som han levede med på polsk, mens han var berømt og til sin død. Værkerne blev udstillet i vinduerne i trykkeriet i St. James' Street, hvor de blev tilløbsstykker. Han afbillede også både Hannah Humphrey og nysgerrige, der ser på hans værker.

Eksempler på Gillrays satire

Eksterne henvisninger 

 

Tegnere fra England
Beryl

Beryl er et mineral med den kemiske formel Be3Al2(SiO3)6. De heksagonale krystaller af beryl kan være meget små og op til ni meter lange. Ren beryl er farveløs, så små mængder af metal kan farve det grønt, blåt, rødt, hvidt eller gult i mange nuancer.

De mest kendte varieteter er de grønne smaragder, der har små mængder af krom i krystalgitteret og de blå akvamariner, der har små mængder af jern.

Beryl er en vigtig berylliummalm.

Forekomster 
Beryl i forskellige farver findes mest udbredt i granitisk pegmatit, men ses også i glimmerskifer i Uralbjergene og i kalk i Colombia. Beryl ses ofte sammen med tin- og wolfram-holdig malm. I Europa findes beryl i Norge, Østrig, Tyskland, Sverige (især morganit), Irland og Rusland. Også Brasilien, Colombia, Madagaskar, Mozambique, Sydafrika, USA og Zambia har berylforekomster.

Pegmatitten i New England har frembragt nogle af de største beryler, der er fundet, herunder en massiv krystal fra Bumpus Quarry i Maine, der målte 5,5 meter gange 1,2 meter og vejede omkring 18 tons. I 1999 var verdens største kendte krystal en berylkrystal fra Malakialina, Madagaskar, 18 meter lang og 3,5 meter i diameter, med en vægt på 380 tons.

Beryl er New Hampshires state mineral (delstatsmineral).

Referencer

Eksterne henvisninger 

Berylliummineraler
Retfærdighedens Cirkel

Retfærdighedens cirkel blev brugt under Osmanniske Riges tider. Bønderne afhang af sultanens beskyttelse, som han fik gennemført ved hjælp af den mægtige hær. Hæren fik rigdomme fra bønderne. Og dertil kom at sultanen ingen magt havde uden hæren. Osmannerne opstillede Retfærdighedens Cirkel som forklaring på det osmanniske system.

Osmanniske Rige
Justin Bartha

Justin Lee Bartha (født 21. juli 1978) er en amerikansk skuepiller, der er mest kendt for sin rolle i filmene National Treasure og National Treasure: Book of Secrets, hvor hans spiller hovedpersonens ven, Riley Poole, samt for rollen som Doug Billings i de tre film Tømmermænd i Vegas, Tømmermænd i Thailand og Tømmermænd tur-retur.

Eksterne henvisninger 
 

Skuespillere fra Florida
Kasan-khanatet

Kasan-khanatet var en Tatar-stat, som lå i de tidligere Volga-bulgarske områder fra 1438 til 1552. Hovedstaden i riget var Qazan (Kasan). Kasan-khanatet omfattede det, som i dag er Republikken Tatarstan, Republikken Marij El, Republikken Tjuvasjien, Republikken Mordovija samt dele af Republikken Udmurtien og Republikken Basjkortostan.

Et khanat er en stat styret af en khan.

Historie 

Kasan-khanatet blev stiftet af Olug Mokhammad i 1437 eller 1438, med hjælp fra den lokale adel. Under Mokhammads styre og senere under sønnen Maxmud blev Storfyrstendømmet Moskva angrebet flere gange, blandt andet blev Vasilij 2. taget til fange efter et slag ved Suzdal og måtte købes fri fra Kasan-khanen.

I juli 1487 besatte Ivan 3. af Moskva Kasan og satte marionetten Möxämmädämin på tronen. Kasan-khanatet blev der efter et protektorat under Moskva, og russiske handelsfolk fik ret til at handle frit i khanatet. Dette førte til flere resultatløse oprør fra folk, som ønskede en union med enten det Osmanniske Rige eller Krim-khanatet.

I 1521 brød Kasan sig fri fra det russiske styre, og gik sammen med nabostaterne i krig mod Moskva. Dette førte til, at khan Muhamed Giray kunne hjembringe 150.000 russiske slaver.

I 1552 gik Kasan-khanatet under. En russisk hær under ledelse af Ivan den grusomme belejrede byen, og efter to måneder faldt den. Ivan lod byen afbrænde og lod befolkningen dø eller fordrev den. Samtidige kilder angiver 110.000 dræbte tatarer, og at 60.000-100.000 tilfangetagne russere blev befriet. Kasan-khanatet blev der efter indlemmet i Rusland samtidig med, at etniske russere flyttede ind og overtog byen.

Eksterne henvisninger 

Ruslands historie
Milgram

Milgram har flere betydninger:
 Stanley Milgram – amerikansk socialpsykolog (1933-1984)
 Milgram-eksperimentet – berømt psykologisk eksperiment (1961-1963)
Sibir-khanatet

Sibir-khanatet, også historisk kendt som  Turan-khanatet, var et tyrkisk khanat i Sibirien. Khanatets hovedstad var Qashliq i nærheden det nuværende Tobolsk.

Sibir opstod slutningen af 1400-tallet og var en efterfølgerstat til Den Gyldne Horde. Staten skal være blevet grundlagt af khanen On. Befolkningen var af blandet oprindelse og omfattede både tatarer, khantyer, mansijer, nenetsere og selkupere.

Efter, at Kazan-khanatet var erobret af moskovittene, øgede presset mod Sibir. Kosakken Jermak Timofeevitj, der stod i spidsen for en ekspedition ind i de sibirske områder, erobrede Sibirs hovedstad og slog den sidste khan Küçüm i 1582. Det lykkedes imidlertid Küçüm at flygte og efterfølgende at få omgrupperet sine styrker, og to år senere besejre sibirerne Jermak på slagmarken. Sibir-khanatet blev igen invaderet i 1586, og i 1598 blev Küçüm slået endegyldigt ved Ob. Sibir-khanatet blev derefter indlemmet i Rusland.

Referencer

Eksterne henvisninger 

Ruslands historie
Etableret i 1490
Forhenværende asiatiske lande
Jaden Smith

Jaden Christopher Syre Smith (født 8. juli 1998) er en amerikansk skuespiller, rapper og danser.

Smith fik sit filmgennembrud i filmen The Pursuit of Happyness og rappergennembrud i sangen "Never Say Never". Smith har også medvirket i andre film som f.eks. The day the earth stood still og Justin Bieber Never say never.

Smith har et meget tæt forhold til Justin Bieber. De laver hjemmeprojekter sammen. De har indtil videre lavet to singler sammen ud over Never Say Never. Thinkin' Bout You som er et cover af Frank Oceans sang. De har også lavet nytårssangen Happy New Years. Sangene er kun udgivet på YouTube.

Karriere 

Smith havde sin filmdebut i 2006, hvor han medvirkede i filmen The Pursuit of Happiness. For rollen vandt han awarden for bedste gennembrud performance til 2007 MTV Movie Awards.

Til 79th Academy Awards modtog Jaden awarden for bedste animeret Short og for bedste live action Short sammen med den nomineret skuespiller Abigail Breslin.

I 2010 optrådte Smith som hovedrollen af genindspilningen af The Karate Kidsammen med Jackie Chan. 

Inden The Karate Kid kom i biograferne, indspillede Smith sangen Never Say Never med den canadiske sanger Justin Bieber, hvori Smith rapper. Sangen blev et kæmpe hit og er også blevet brugt til dokumentar-filmen af Justin Bieber "Never Say Never".

Privatliv 
Smith er søn af skuespilleren Will Smith og sangerinden Jada Pinkett Smith. Smiths lillesøster, Willow Smith, er sanger, skuespiller og danser, og har udgivet singlen Whip My Hair og 21st century girl. Jaden har medvirket i og rappet i titelsangen til The Karate Kid (2010), Never say never, sunget af Justin Bieber. Jaden har også været med i et afsnit af "Zack og Codys søde hotelliv": det afsnit hedder Romancing the phone.

Smith er født i byen Malibu, Californien, men bor nu i Calabasas, Los Angeles, Californien.

Smith er sammen med sin søster ambassadører for Project Zambia i samarbejde med Hasbro selskabet, som hjælper forældreløse børn i Afrika, der er ramt af AIDS. Smith er afroamerikaner og har mere fjerntliggende Portugesisk-Jødisk, Vest Indisk og Creole aner fra hans mors side.

Smith har datede "Keeping Up With The Karadishain"-stjernen Kylie Jenner.

Singler 
 Never Say Never – Justin Bieber & Jaden Smith (2010)
 Thinkin' Bout You – Justin Bieber & Jaden Smith (2011)
 Happy New Years – Justin Bieber & Jaden Smith (2012)
 Flame Just Cuz – Jaden Smith (2012)
 Give It To 'Em – Jaden Smith (2012)
 Gonzoes – Jaden Smith (2012)
 Pumped Up Kicks (Like Me) – Jaden Smith (2012)
 Shakespeare – Jaden Smith (2012)
 Starry room IIWII – Jaden Smith (2012)
 The Coolest – Jaden Smith (2012)
 Find You Somewhere – Jaden Smith, Willow Smith & AcE (2012)
 Fairytale – Justin Bieber & Jaden Smith (2012)
 The Worst (Remix) - Jhené Aiko feat. Jaden Smith (2013)
 5 - Willow Smith feat. Jaden Smith (2014)

Eksterne henvisninger 

 
 

Filmskuespillere fra USA
Rappere fra USA
Dansere fra USA
Modtagere af Golden Raspberry Awards
Akuliarusiarsuup Kuua

Akuliarusiarsuup Kuua (dansk: Sandflugtdalen) er navnet på såvel en 30 km lang flod som den omgivende dal i Qeqqata Kommune i Vestgrønland. Flodens vand stammer fra Russell Gletsjer i udkanten af indlandsisen. Floden er biflod til Qinnguata Kuussua, der er hovedfloden i Kangerlussuaq-området. Det meste af Akuliarusiarsuup Kuuas løb foregår roligt i dalens sandur-bassin i slyngninger mellem store siltkviksandsområder. Der er fastlandspolarklima i området med meget lidt nedbør.

Eksterne henvisninger 

Qeqqata Kommune
Vandløb
Dale